PLE เผย Q3/59 พลิกมีกำไร 130.52 ลบ. หลังขายเงินลงทุนในบริษัทลูก
PLE เผย Q3/59 พลิกมีกำไร 130.52 ลบ. จากปีก่อนขาดทุน 314.57 ลบ. หลังขายเงินลงทุนในบริษัทลูก ขณะที่ช่วง 9 เดือนแรกมีกำไร 160.12 ลบ. จากปีก่อนขาดทุน 751.84 ลบ.
14 พ.ย. 2559

บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 130.52 ล้านบาท หรือมีกำไรสุทธิ 0.12 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 314.57 ล้านบาท หรือขาดทุนสุทธิ 0.29 บาทต่อหุ้น
โดยผลการดำเนินงานในไตรมาสดังกล่าวที่พลิกกำไรเนื่องจากบริษัทมีกำไรจากการจำหน่ายเงินลงทุนในบริษัทย่อย
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 160.12 ล้านบาท หรือ 0.15 บาทต่อหุ้น จากช่วงเดียวกันของปีก่อนที่มีผลขาดทุนสุทธิ 751.84  ล้านบาท หรือ 0.69 บาทต่อหุ้น